Substantivos incontables en aragonés

Os substantivos incontables en aragonés sirven pa dicir substancias, sistemas materials u entidaz abstractas que no se pueden contar. Os substantivos incontables no admiten l'uso d'os numerals cardinals u os indefinius plurals sin cambiar o suyo significau, bi-habendo adchectivos indefinius invariables que acompanyan especialment a estos substantivos (brenca y mica Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010 pp 96-105, pp 77-78. por eixemplo).

Un substantivo incontable que se gose designar en singular puet admitir o morfema de numero gramatical plural y significar-ie en plural "tipo de", "subclase de", "variedat de": Maria Luisa Arnal Purroy: El habla de la Baja Ribagorza Occidental Institución Fernando el Católico, 1998, pp 239-240: vins, pallas, lanas, pans, fierros, vimbres.

Os sustantivos contables pueden presentar un numero d'o tipo singularia tantum u pluralia tantum.

 Substantivos incontables de tipo singularia tantum 
Son eixemplos de substantivos incontables d'o tipo singularia tantum: 
Chent.
Fiemo.
Fierro.
Fredo.
Goyo.
Hierba.
Lana.
Lenya.
Palla.
Pan.
Sal.
Vimbre.
Vin.

 Substantivos incontables de tipo pluralia tantum 
Os substantivos incontables pueden estar de tipo pluralia tantum por diferents razons. Puet estar que sigan maniaus en grans cuantidaz y nombrar-los leva implicito una ideya de pluralidat. Atra razón puet estar que sigan formaus por unidaz simetricas que no sigan deseparables. A vegadas fan part de locucions adverbials. J.A. Saura, Elementos de fonética y morfosintaxis benasquesas, Zaragoza, Gara d'Edizions-Institución Fernando el Católico (2003). pp 132-133

 Grans cuantidaz 
Baldiestos.
Diners.
Espinaques / Espinacs / espinais.
Perras.
Sarradizos.
Sarrons.

 Unidaz simetricas 
Abarcas.
Almugas.
Archas.
Valons.
Castanyetas.
Correis.
Espuertas.
Estanazas.
Estiseras/Estixeras.
Estreudes.
Garfis.
Golas. Pilar Mendiara Ornat, Alicia Pérez Barcos, Josefina Mendiara Gastón, Montse Castán Arnal: Diccionario del dialecto ansotano. Villa de Ansó, 2003. p 51.
Pantalons.
Picons.
Pulgaretas.

 Locucions adverbials 
A bocadients.
A esgalapatons.
A espentons.
A pasteras.
A patacs.
A trucs.
A vegadas.
De morros.
De reculas.
En carcanyetas.

 Diferencias semanticas 

Bi ha palabras que presentan una variant contable u un atra d'incontable con un significau liucherament diferent:
Peix mencionau como alimento ye incontable y un peix descrito como un organismo ye contable. 
Boira como boira baixa ye incontable y como nuble admite o plural  y ye contable.
Fierro como substancia ye incontable, pero si se diz ixe fierro referindo-se a un obchecto de fierro que se vei ye contable.

 Referencias 

Categoría:Morfolochía de l'aragonés